એક અભૂતપૂર્વ ઘટનામાં સુપ્રીમ કોર્ટના દ્વિતીય વરિષ્ઠ ન્યાયાધીશ જે. ચલમેશ્વર ઉપરાંત ન્યાયમૂર્તિ રંજન ગોગોઈ, ન્યાયમૂર્તિ એમ. બી. લોકુર અને ન્યાયમૂર્તિ કુરિયન જોસેફે તઘલખ રોડ પરના ન્યાયમૂર્તિ ચેલમેશ્વરના રહેઠાણ પર આજે સવારે એક પત્રકાર પરિષદ બોલાવીને એવો આક્ષેપ કર્યો હતો કે સુપ્રીમ કોર્ટનો કારોબાર યોગ્ય રીતે ચાલતો નથી. છેલ્લા થોડાક મહિનાઓમાં ઘણી અનિચ્છનીય બાબતો ઘટી છે.